গতকাল সম্পূরক অভিযোগপত্র দাখিলকারী সিআইডির বিশেষ পুলিশ সুপার আবদুল কাহ্হার আকন্দ এ মামলার ষষ্ঠ তদন্ত  কর্মকর্তা। অপর কর্মকর্তারা হলেন ২০০৪ সালে মতিঝিল থানায় কর্মরত এসআই মো. আমির হোসেন, গোয়েন্দা পুলিশের ইন্সপেক্টর মো. শামছুল ইসলাম, সিআইডির সাবেক এএসপি মো. আবদুর রশিদ ও এএসপি মুন্সী আতিকুর রহমান। ভুল পথে তদন্ত চালিয়ে প্রকৃত অপরাধীদের আড়ালে রাখার অভিযোগে সিআইডির সাবেক এএসপি মো. আবদুর রশিদ, এএসপি মুন্সী আতিকুর রহমান ও মামলার সুপারভিশন কর্মকর্তা সিআইডির সাবেক পুলিশ সুপার মো. রুহুল আমিনের বিরুদ্ধে পল্টন থানায় মামলা করেন মামলার পঞ্চম তদন্ত কর্মকর্তা এএসপি ফজলুল কবির। পরে ষষ্ঠতম তদন্ত কর্মকর্তা কাহ্হার আকন্দের  দেওয়া সম্পূরক অভিযোগপত্রে ওই তিন কর্মকর্তাকে অভিযুক্ত করা হয়েছে। সম্পূরক অভিযোগপত্রে ৮৩ জনকে সাক্ষী করা হয়। প্রথম অভিযোগপত্রে বর্তমান রাষ্ট্রপতি জিল্লুর রহমান, প্রধানমন্ত্রী শেখ হাসিনা, আওয়ামী লীগ নেতা আবদুল জলিল, আবদুর রাজ্জাক, আমির হোসেন আমুসহ ৪০৮ জনকে সাক্ষী করা হয়। এ নিয়ে মামলায় মোট ৪৯১ জনকে সাক্ষী করা হয়। আলামত জব্দ দেখানো হয়েছে ৬৯ প্রকার।